|  |  |
| --- | --- |
|  | 1. Foglalkozásterv |
| Korcsoport | Második évfolyam |
| Témakör | A mozgás |
| Célok | Komplex és a globális természetismereti gondolkodásmód fejlesztése a mozgás fizikai és biológiai jellemzőinek megfigyelésén keresztül, mozgásos utánzó játékokkal, érzékszervi tapasztalások, tevékenységek segítségével. A tanulók kognitív, affektív, pszichomotoros képességeinek fejlesztése célirányos tevékenységekkel. A látás – megfigyelés - mozgás összekapcsolása, térképvázlaton, síkban és a valóságos térben történő tájékozódás fejlesztése kooperatív csoportban. A tudás saját élmények alapján történő megkonstruálása. Problémamegoldó gondolkodás fejlesztése |
| Téma, ismeretek | Helyváltozás, a mozgó test által érintett pályák; az élőlények, élettelen dolgok különböző gyorsasággal mozognak |
| Tantárgyi kapcsolatok | magyar nyelv és irodalom, rajz, matematika, testnevelés; ének-zene |
| Előzetes tapasztalatok, tudás | Az első évfolyam foglalkozásain érintett témák (víz, föld, fény levegő) ismereteinek előhívása, új kontextusba helyezése |
| Fejlesztett képességek, készségek | Konvertáló képesség fejlesztése a Absztrakciós gondolkodás, csoportosítás, halmazképzés  Problémamegoldó gondolkodás fejlesztése A térképvázlat azonosítása a valóságos képpel. A tájékozódási pontok, tárgyak, növények beazonosítása a térképvázlaton  Logikai képesség fejlesztése a betűrejtvények megoldásával.  Hipotézisalkotó képesség, a természetes mozgásokkal kapcsolatban: a növények, állatok, ember képes az önálló mozgásra.  Ok-okozati összefüggések keresése, feltárása: az élőlények és a tárgyak mozgásával kapcsolatban az élőlények önállóan képesek a mozgásra. A tárgyak is mozgathatók.  Rendszerező képesség fejlesztése az élő és élettelen dolgok megkülönböztetése mozgásuk szerint |
| Attitűdök | Együttműködés erősítése, a természeti jelenségek iránti kíváncsiság felkeltése, érzelmi azonosulás a vizsgát jelenségekkel kapcsolatban, permanens sikerélmény biztosítás a pozitív hozzáállás kialakítása érdekében |
| Időkeret | 60 perc |

| Ismeretek | Tanulói tevékenységek | Tanári tevékenységek | Célok, feladatok | Eszközök | Módszerek | Munkaformák | Megjegyzés |
| --- | --- | --- | --- | --- | --- | --- | --- |
| **Ráhangolódás** Föld –föld, víz, levegő, fény; mozgás | A csoporttagok megkeresik a társaikat a jelnek megfelelően | Öntapadós matricák felragasztása a gyerekek hátára. A tanító által megrajzolt jelek: *(hőmérő, felhő, nap, villám, csillag, hold)* | * csoportalakítás | * 4-4 azonos színű öntapadós lap, minden csoport számára | * irányított játék * tanári közlés * magyarázat | * 4 fős kooperatív csoportmunka | Helyszín: iskolaudvar A matricákon 4-4 azonos színű, azonos formájú jel A jel fénnyel, Földdel, vízzel, levegővel kapcsolatos legyen  *(hőmérő, felhő, nap, villám, csillag, hold)* |
| térképvázlat; valóságos tér | A csoportok megkeresik a borítékokat, kiveszik a szókártyát, megfejtik a szót, ráírják a térképvázlat megfelelő helyére | Minden csoport kap az iskola udvaráról egy kézzel készített térképvázlatot  Szabályok megbeszélése | * tájékozódás a térképvázlaton * adott betűsorból szavak alkotása * együttműködés | * csoportonként egy-egy térképvázlat * 5 borítékban a csoportok számának megfelelő kártya, betűrejtvénnyel | * tanári közlés * irányított tevékenység, térképvázlathasználat * magyarázat | * csoportmunka | Betűrejtvények:  1. sz. melléklet ÖLDF,(föld) NYÉF,(fény) EŐLVGE,(levegő) ZVÍ (víz) ZÁMSGO (mozgás) |
|  | Önellenőrzés, a feladat megoldásának összevetése a tanári megoldással (A3 méretű térképvázlat) | A térképvázlat jelöléseinek ellenőrzése | * a csoportfeladatok ellenőrzése | * A3–as térképvázlat a megoldással | * bemutatás * magyarázat | * csoport munka |  |
|  | Asszociációk a betűrejtvényekkel kapcsolatban | Beszélgetés az eddig tanultakról. Melyik a kakukktojás (mozgás)? | * a mozgás fogalmának kiemelése |  | * irányított beszélgetés * magyarázat | * frontális |  |
| **Jelentésteremtés** | A tanulók figyelnek, hallgatóznak, megfogalmazzák észleléseiket | Feküdjünk le a fűbe!*(polifoam matrac)* Nézzétek, hogy mozognak a felhők! Mi mozgatja a felhőket? Milyen mozgást észleltek még?- Milyen hangokat hallatok? Hasaljatok le! Vajon mi mozog a talajon, a talajban? (pl.: felhő, autó, bicikli, bogár, rigó, galamb, varjú, csiga, méh, kő, fű, falevél, ág, virág, zászló, autóbusz, fiú, lány, felnőtt, giliszta, hangya, vakond, repülőgép, roller, szobor, labda) | * a természetben, környezetben megjelenő mozgásformák megfigyelése, következtetések levonása | * polifoam matracok *(esetleg székpárna, pléd)* | * tanítói irányítás * tanítói kérdések | * frontális, * egyéni | A tanító az előzetes tapasztalata alapján elkészíti a szókártyákat (ami nem hallható, azokat nem adja oda a gyerekek kezébe) |
| mozgásformák | A csoportok indokolják a csoportosításuk szempontját.(pl: lassú – gyors vagy jár – szökdel – ugrál – mászik – kúszik – repül vagy magától mozog – valami vagy valaki mozgatja) | Hogyan mozognak? Csoportosítsátok a szókártyákat valamilyen szempont szerint! | * a mozgásformák csoportosítása a tanulók által megfogalmazott szempont alapján | * szókártyák | * irányított beszélgetés * következtetés * magyarázat * vita | * frontális, * egyéni | A csoportok 4-5 szókártyát kapnak, melyen a felsorolt szavak szerepelnek. |
| **Reflektálás** | Következtetések levonása mondatkiegészítésekkel  A *\_\_\_\_\_\_(térképről választ képet a gyerek, megnevezi)\_\_\_\_* azért tud magától mozogni, mert...  A *\_\_\_\_(térképről választ képet a gyerek, megnevezi)\_\_\_\_*azért nem tud magától mozogni, mert... | Tegyétek fel a térképre azt, ami tud mozogni! |  |  | * következtetés * magyarázat |  | A kiegészítendő mondatot először a tanító mondja, de a gyerekek is fogalmazhatnak meg más mondatokat is a mozgással kapcsolatban. |
| Értékelés | Az elhangzott mondatok alapján értékelik magukat. | Döntsd el, mely mondatok igazak rád a mai foglalkozás alapján!  Igaz: Egy helyben szökkenj 5-öt!  Ha nagyon igaz, akkor 10-et szökkenj! - A mai órán tájékozódni tanultam a térképvázlaton.  - Már jól tudok mozgásformákat csoportosítani.  - Új ismereteket tudtam meg a mozgásról.  - Nagyon figyeltem a foglalkozáson. | * Önálló értékelés |  | * önértékelés * döntés |  | A mondatokat a tanító kétszer mondja el. Először a gyerekek meghallgatják, másodszor eldöntik, melyik a jellemző mondat rájuk. |

# Melléklet

1. számú melléklet

|  |  |  |
| --- | --- | --- |
| ÖLDF | EŐLVGE | ZÁMSGO |
| NYÉF | ZVÍ |  |